கேள்வி: ஏஞ்சல்ஸ் அண்ட் டெமான்ஸ் (திரைப்படம்) - படப்பிடிப்பு குறித்து விரிவாக சொல்லுங்கள்.
பதில்: படப்பிடிப்பு இத்தாலி உரோம் மற்றும் கலிபோர்னியா கல்வர் நகரில் உள்ள சோனி பிக்சர்ஸ் ஸ்டுடியோவில் நடந்தது. டொம் ஹாங்க்ஸ் பேராசிரியர் ராபர்ட் லாங்டனாக மீண்டும் நடித்திருந்தார். அதே நேரத்தில் அய்லெட் ஜூரர் ஒரு மர்மமான இல்லுமினாட்டி பயங்கரவாதியிடமிருந்து காணாமல் போன எதிர்ப் பொருள் குப்பியை மீட்டெடுக்கும் தேடலில் லாங்டனுடன் இணைந்து ஐரோப்பிய அணு ஆராய்ச்சி நிறுவனம் விஞ்ஞானி டாக்டர் விட்டோரியா வெட்ராவாக நடித்திருந்தார். தயாரிப்பாளர் பிரையன் கிரேசர், இசையமைப்பாளர் ஹான்ஸ் சிம்மர் மற்றும் திரைக்கதை ஆசிரியர் அகிவா கோல்ட்ஸ்மேன் ஆகியோர் இப்படத்திலும் மீண்டும் பணியாற்றினர்.
கேள்வி: ஏஞ்சல்ஸ் அண்ட் டெமான்ஸ் (திரைப்படம்) - வெளியீடு குறித்து விரிவாக சொல்லுங்கள்.
பதில்: ''ஏஞ்சல்ஸ் அண்ட் டெமான்ஸ்'' மே 4, 2009 அன்று உரோமில் திரையிடப்பட்டது. மேலும் மே 15 அன்று சோனி பிக்சர்ஸ் இரிலீசிங் கொலம்பியா பிக்சர்ஸ் பதாகையின் மூலம் வெளியிடப்பட்டது. $150 மில்லியன் செலவில் தயாரிக்கப்பட்ட இத்திரைப்படம் உலகளவில் $485.9 மில்லியன் அமெரிக்க டாலரை வசூலித்தது. மேலும், 2009 ஆம் ஆண்டில் அதிக வசூல் செய்த ஒன்பதாவது படமாக அமைந்தது. மேலும் விமர்சகர்களிடமிருந்து கலவையான விமர்சனங்களைப் பெற்றது.
கேள்வி: ஏஞ்சல்ஸ் அண்ட் டெமான்ஸ் (திரைப்படம்) - தொடர் வெளியீடு பற்றி நீங்கள் என்ன அறிந்துள்ளீர்கள்?
பதில்: ''ஏஞ்சல்ஸ் அண்ட் டெமான்ஸ்'' திரைப்படத்தையடுத்த ''ராபர்ட் லாங்டன்'' தொடரின் நான்காவது புத்தகமான 'இன்பெர்னோ (புதினம்) என்ற நூலின் திரைப்படத் தழுவல் சோனி பிக்சர்ஸ் தயாரித்தது. அக்டோபர் 14, 2016 அன்று வெளியிடப்பட்டது. இப்படத்துக்காக டேவிட் கோப் திரைக்கதையை எழுத ரான் ஹவர்டு இயக்கியிருந்தார். டொம் ஹாங்க்ஸ் ராபர்ட் லாங்டனாக மீண்டும் நடித்திருந்தார். பெலிசிட்டி ஜோன்ஸ், பென் போஸ்டர், இர்பான் கான் மற்றும் சிட்ஸ் பாபெட் நுட்சன் ஆகியோரும் இப்படத்தில் இணைந்து நடித்திருந்தனர்.